बॉलीवुड के नायक नायिकाओं के प्रेम के चर्चे हम सबको अच्छे लगते हैं। प्रियंका और शाहिद कपूर की चर्चा भी उन्हीं में से एक है। तीस बसंत देख चुकी प्रियंका चोपड़ा की लव लाइफ को लेकर कई बार चर्चाओं का बाज़ार गर्म हुआ। फिलहाल उनका नाम शाहिद कपूर के साथ जोडा जा रहा है। हाल ही में दोनों ने एक-साथ फिल्म की है, इसीलिए लोगों को लग रहा है कि धीरे-धीरे उनके बीच नजदीकियां फिर से बढी हैं। अपने हालिया इंटरव्यू में भी प्रियंका ने शाहिद को "सबसे अच्छे लड़कों में से एक" कहकर सबको चौंका दिया। प्रियंका के अनुसार वह अपनी लाइफ में जितने लड़कों से मिलीं उनमें शाहिद सबसे अच्छे लड़कों में से एक हैं। कभी-कभी उनमें अलगाव की भी चर्चाएं आती रही हैं। सब जानना चाहते हैं कि आखिर उनकी प्राइवेट लाइफ में चल क्या रहा है! अपने पाठकों की जिज्ञासा को ध्यान में रखते हुए हमने बात की प्रख्यात ज्योतिषी और अंकशास्त्री पं. हनुमान मिश्रा से और उनसे जानना चाहा कि वास्तव में शाहिद और प्रियंका के क्या वास्तविक प्रेम है? अंकशास्त्र के अनुसार उन्होंने जो बताया उसका सारांश आपके समक्ष है:-